Σχέδιο κανονισμού της Επιτροπής για την εφαρμογή των άρθρων 87 και 88 της συνθήκης ΕΚ στις ενισχύσεις ήσσονος σημασίας

(2000/C 89/06)

Πρόσκληση για υποβολή παρατηρήσεων σχετικά με το σχέδιο κανονισμού της Επιτροπής για την εφαρμογή των άρθρων 87 και 88 της συνθήκης ΕΚ στις κρατικές ενισχύσεις ήσσονος σημασίας (de minimis).

Οι ενδιαφερόμενοι μπορούν να υποβάλουν τις παρατηρήσεις τους εντός ενός μηνός από την ημερομηνία δημοσίευσης του παρόντος σχεδίου κανονισμού, στην ακόλουθη διεύθυνση: Ευρωπαϊκή Επιτροπή Γενική Διεύθυνση Ανταγωνισμού

Διεύθυνση Γ

Rue de la Loi/Wetstraat 200 B - 1049 Βρυξέλλες Αριθ. φαξ (32-2) 296 98 13.

Sxédio kanonismoύ thw Epitropήw gia thn efarmogή tvn árqrvn 87 kai 88 thw synqήkhw EK stiw enisxύseiw ήssonow shmasíaw

H EPITROPH TVN EYRVPAÏKVN KOINOTHTVN,

Éxontaw ypóch:

ton kanonismó (EK) ariq. 994/98 toy Symboylíoy, thw 7hw Maΐoy 1998, gia thn efarmogή tvn árqrvn 92 kai 93 thw synqήkhw gia thn ídrysh thw Eyrvpaïkήw Koinóthtaw se orisménew kathgoríew orizóntvn kratikώn enisxύsevn(1), και ιδίως το άρθρο 2,

Αφού δημοσίευσε σχέδιο του παρόντος κανονισμού(2),

Αφού ζήτησε τη γνώμη της συμβουλευτικής επιτροπής για τις κρατικές ενισχύσεις,

Εκτιμώντας τα ακόλουθα:

(1) Με τον κανονισμό (ΕΚ) αριθ. 994/98 εξουσιοδοτείται η Επιτροπή να καθορίσει με κανονισμό ένα ανώτατο όριο κάτω από το οποίο οι ενισχύσεις θεωρούνται ότι δεν πληρούν όλα τα κριτήρια του άρθρου 87 παράγραφος 1 της συνθήκης και συνεπώς δεν υπόκεινται στη διαδικασία κοινοποίησης που προβλέπεται από το άρθρο 88 παράγραφος 3 της συνθήκης.

(2) Η Επιτροπή έχει θέσει σε εφαρμογή τα άρθρα 87 και 88 της συνθήκης και έχει ιδίως αποσαφηνίσει, σε πολλές αποφάσεις της, τον ορισμό της ενίσχυσης κατά την έννοια του άρθρου 87 παράγραφος 1 της συνθήκης. Η Επιτροπή έχει επίσης γνωστοποιήσει, πρόσφατα με την ανακοίνωσή της σχετικά με τις ενισχύσεις de minimis(3) την πολιτική της όσον αφορά το ανώτατο όριο των ενισχύσεων ήσσονος σημασίας, κάτω από το οποίο μπορεί να θεωρηθεί ότι δεν εφαρμόζεται το άρθρο 87 παράγραφος 1. Υπό το φως της εμπειρίας που έχει αποκτηθεί στον τομέα αυτό και προκειμένου να βελτιωθεί η διαφάνεια και η ασφάλεια δικαίου, είναι σκόπιμο να καθοριστεί με κανονισμό ο κανόνας για τις ενισχύσεις ήσσονος σημασίας.

(3) Λαμβανομένων υπόψη των ειδικών κανόνων που εφαρμόζονται στους τομείς της γεωργίας, της αλιείας και των μεταφορών και του ενδεχομένου να πληρούνται στους τομείς αυτούς τα κριτήρια του άρθρου 87 παράγραφος 1 ακόμα και σε περίπτωση ενισχύσεων μικρού ποσού, θεωρείται σκόπιμο να εξαιρεθούν οι τομείς αυτοί από το πεδίο εφαρμογής του παρόντος κανονισμού.

(4) Από την εμπειρία που έχει αποκτήσει η Επιτροπή, μπορεί να θεωρηθεί ότι οι ενισχύσεις που δεν υπερβαίνουν το ανώτατο όριο των 100000 ευρώ σε περίοδο τριών ετών δεν επηρεάζουν το εμπόριο μεταξύ κρατών μελών ή και δεν στρεβλώνουν ούτε απειλούν να στρεβλώσουν τον ανταγωνισμό και συνεπώς δεν εμπίπτουν στο πεδίο του άρθρου 87 παράγραφος 1 της συνθήκης. Αυτό δεν θίγει τη δυνατότητα που έχουν οι επιχειρήσεις να λαμβάνουν άλλες ενισχύσεις που έχουν εγκριθεί από την Επιτροπή.

(5) Οι εξαγωγικές ενισχύσεις απαγορεύονταν ανέκαθεν στην Κοινότητα και υπόκεινται εξάλλου σε κανόνες προβλεπόμενους από διεθνείς συμφωνίες που έχει υπογράψει η Ευρωπαϊκή Κοινότητα, όπως ιδίως η συμφωνία που ΠΟΕ για τις επιδοτήσεις και τα αντισταθμιστικά μέτρα. Σύμφωνα με την πάγια πρακτική της Επιτροπής όσον αφορά τις ενισχύσεις ήσσονος σημασίας, οι εξαγωγικές ενισχύσεις πρέπει να εξαιρεθούν από το πεδίο εφαρμογής του παρόντος κανονισμού.

(6) Για τους σκοπούς της διαφάνειας, της ίσης μεταχείρισης και της ορθής εφαρμογής του ανώτατου ορίου για τις ενισχύσεις ήσσονος σημασίας, τα κράτη μέλη πρέπει να εφαρμόζουν την ίδια μέθοδο υπολογισμού. Για να διευκολυνθεί ο υπολογισμός αυτός και σύμφωνα με τη σημερινή πρακτική όσον αφορά την εφαρμογή του κανόνα για τις ενισχύσεις ήσσονος σημασίας, τα ποσά των ενισχύσεων που δεν έχουν μορφή επιχορήγησης σε μετρητά πρέπει να μετατρέπονται σε ακαθάριστο ισοδύναμο επιχορήγησης. Ο υπολογισμός του ισοδύναμου επιχορήγησης των ενισχύσεων που καταβάλλονται σε πολλές δόσεις και των ενισχύσεων που καταβάλλονται με μορφή επιδοτούμενου δανείου πρέπει να γίνεται με βάση τα επιτόκια που εφαρμόζονται στην αγορά κατά τον χρόνο της χορήγησης τους. Για να εξασφαλίζεται η ομοιόμορφη, διαφανής και απλή εφαρμογή των κανόνων για τις κρατικές ενισχύσεις, τα επιτόκια της αγοράς είναι, για τους σκοπούς του παρόντος κανονισμού, τα επιτόκια αναφοράς, υπό τον όρο ότι σε περίπτωση επιδοτούμενου δανείου, το δάνειο καλύπτεται από τις συνήθεις ασφάλειες και δεν ενέχει υπερβολικά υψηλό κίνδυνο. Τα επιτόκια αναφοράς πρέπει να είναι εκείνα που καθορίζονται περιοδικά από την Επιτροπή με αντικειμενικά κριτήρια και δημοσιεύονται στην Επίσημη Εφημερίδα των Ευρωπαϊκών Κοινοτήτων και στο Ίντερνετ.

(7) Η Επιτροπή υποχρεούται να εξασφαλίζει ότι τηρούνται οι κανόνες για τις κρατικές ενισχύσεις, και ιδίως ότι οι ενισχύσεις που χορηγούνται βάσει των κανόνων για τις ενισχύσεις ήσσονος σημασίας πληρούν τους σχετικούς όρους. Σύμφωνα με την αρχή της συνεργασίας που διατυπώνεται στο άρθρο 10 της συνθήκης, τα κράτη μέλη υποχρεούνται να διευκολύνουν την εκπλήρωση αυτής της αποστολής, δημιουργώντας τον αναγκαίο μηχανισμό για να εξασφαλίσουν ότι το συνολικό ποσό της ενίσχυσης που χορηγείται βάσει του κανόνα για τις ενισχύσεις ήσσονος σημασίας στον ίδιο δικαιούχο δεν υπερβαίνει το ανώτατο όριο των 100000 ευρώ σε περίοδο τριών ετών. Για τον σκοπό αυτό τα κράτη μέλη πρέπει να ενημερώνουν την ενδιαφερόμενη επιχείρηση εάν μια ενίσχυση έχει χαρακτήρα ήσσονος σημασίας και να λαμβάνουν από την επιχείρηση αυτή γραπτή δήλωση με την οποία να βεβαιώνεται ότι δεν υπάρχει υπέρβαση του ανώτατου ορίου των ενισχύσεων ήσσονος σημασίας.

(8) Σύμφωνα με το άρθρο 2 παράγραφος 2 του κανονισμού (ΕΚ) αριθ. 994/98, η Επιτροπή πρέπει να μπορεί να ζητά από τα κράτη μέλη να της παρέχουν ανά πάσα στιγμή κάθε πληροφορία που είναι αναγκαία για να εξακριβωθεί η συμμόρφωση με τον παρόντα κανονισμό.

(9) Λαμβανομένης υπόψη της εμπειρίας που έχει αποκτήσει η Επιτροπή, και ιδίως της συχνότητας με την οποία είναι γενικά αναγκαία η αναθεώρηση της πολιτικής για τις κρατικές ενισχύσεις, είναι σκόπιμο να περιοριστεί η διάρκεια ισχύος του παρόντος κανονισμού σε πέντε έτη. Αν η περίοδος ισχύος του κανονισμού δεν παραταθεί, τα καθεστώτα ενισχύσεων που καλύπτονται από τον παρόντα κανονισμό εξακολουθούν να ισχύουν επί έξι μήνες σύμφωνα με το άρθρο 4 του κανονισμού (ΕΚ) αριθ. 994/98,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Πεδίο εφαρμογής

Ο παρών κανονισμός εφαρμόζεται στις ενισχύσεις που χορηγούνται σε επιχειρήσεις σε όλους τους τομείς, εκτός από:

α) τον τομέα των μεταφορών και τις δραστηριότητες που σχετίζονται με την παραγωγή, την επεξεργασία ή την εμπορία των προϊόντων που παρατίθενται στο παράρτημα Ι της συνθήκης·

β) τις ενισχύσεις για δραστηριότητες που σχετίζονται με εξαγωγές, δηλαδή τις ενισχύσεις που συνδέονται άμεσα με τις εξαγόμενες ποσότητες, με τη δημιουργία και τη λειτουργία δικτύου διανομής ή με άλλες τρέχουσες δαπάνες που συνδέονται με την εξαγωγική δραστηριότητα.

Άρθρο 2

Ενισχύσεις ήσσονος σημασίας

1. Θεωρούνται ότι δεν ανταποκρίνονται σε όλα τα κριτήρια του άρθρου 87 παράγραφος 1 της συνθήκης, και συνεπώς δεν υπόκεινται στην υποχρέωση κοινοποίησης που προβλέπεται από το άρθρο 88 παράγραφος 3 της συνθήκης, οι ενισχύσεις που πληρούν τις προϋποθέσεις που καθορίζονται στις παραγράφους 2 και 3.

2. Το συνολικό ποσό των ενισχύσεων ήσσονος σημασίας που χορηγούνται σε μια επιχείρηση δεν μπορεί να υπερβαίνει 100000 ευρώ σε περίοδο τριών ετών. Το ανώτατο αυτό όριο εφαρμόζεται ανεξάρτητα από τη μορφή και τον στόχο της ενίσχυσης.

3. Το ανώτατο όριο που αναφέρεται στην παράγραφο 2 εκφράζεται ως επιχορήγηση σε μετρητά. Σε όλες τις περιπτώσεις χρησιμοποιούνται τα ποσά προ άμεσων φόρων. Εάν η ενίσχυση χορηγείται με μορφή άλλη από την επιχορήγηση, το ποσό της ενίσχυσης είναι το ισοδύναμο επιχορήγησής της.

Οι ενισχύσεις που καταβάλλονται σε πολλές δόσεις ανάγονται στην αξία τους κατά τον χρόνο της χορήγησής τους. Το επιτόκιο που χρησιμοποιείται για την προεξόφληση αυτή και για τον υπολογισμό του ποσού μιας ενίσχυσης με μορφή επιδοτούμενου δανείου είναι το επιτόκιο αναφοράς κατά τον χρόνο της χορήγησής της.

Άρθρο 3

Σώρευση ενισχύσεων και έλεγχος

1. Όταν ένα κράτος μέλος χορηγεί ενίσχυση ήσσονος σημασίας σε μια επιχείρηση, την ενημερώνει ότι η ενίσχυση έχει χαρακτήρα ήσσονος σημασίας. Η επιχείρηση δηλώνει γραπτώς ότι η νέα ενίσχυση δεν αυξάνει το συνολικό ποσό των ενισχύσεων ήσσονος σημασίας που λαμβάνει πέρα από το ανώτατο επίπεδο που καθορίζεται στο άρθρο 2 παράγραφος 2. Για να διευκολυνθούν οι επιχειρήσεις που προβαίνουν στις δηλώσεις αυτές, τα κράτη μέλη τους παρέχουν, κατά τα τρία πρώτα χρόνια εφαρμογής του παρόντος κανονισμού, όλες τις αναγκαίες πληροφορίες για τις ενισχύσεις ήσσονος σημασίας που τους έχουν χορηγήσει πριν την έναρξη ισχύος του παρόντος κανονισμού και οι οποίες πρέπει να ληφθούν υπόψη για τον υπολογισμό του ανώτατου ορίου.

2. Τα κράτη μέλη καταγράφουν και συγκεντρώνουν όλες τις πληροφορίες που σχετίζονται με την εφαρμογή του παρόντος κανονισμού. Οι πληροφορίες αυτές πρέπει να περιέχουν όλα τα στοιχεία που είναι αναγκαία για να εξακριβωθεί ότι έχουν τηρηθεί οι όροι του παρόντος κανονισμού. Οι πληροφορίες που αφορούν μεμονωμένη ενίσχυση πρέπει να διατηρούνται επί δέκα χρόνια από την ημερομηνία κατά την οποία χορηγήθηκε η ενίσχυση και εκείνες που αφορούν ένα καθεστώς ενισχύσεων επί δέκα χρόνια από την ημερομηνία κατά την οποία χορηγήθηκε η τελευταία μεμονωμένη ενίσχυση δυνάμει του καθεστώτος. Μετά από γραπτή αίτηση της Επιτροπής, το ενδιαφερόμενο κράτος μέλος τής παρέχει, εντός 20 εργάσιμων ημερών ή εντός μεγαλύτερης περιόδου που ορίζεται στην αίτηση της Επιτροπής, όλες τις πληροφορίες που η Επιτροπή θεωρεί αναγκαίες για να εκτιμήσει εάν έχουν τηρηθεί οι όροι του παρόντος κανονισμού, ιδίως όσον αφορά το συνολικό ποσό των ενισχύσεων ήσσονος σημασίας που έχουν χορηγηθεί σε μια επιχείρηση.

Άρθρο 4

Έναρξη και διάρκεια ισχύος

1. Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται επί πέντε έτη.

2. Μετά τη λήξη ισχύος του παρόντος κανονισμού, τα καθεστώτα ενισχύσεων που εμπίπτουν στο πεδίο εφαρμογής, εξακολουθούν να καλύπτονται από το ευεργέτημα του παρόντος κανονισμού για περίοδο προσαρμογής έξι μηνών.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε όλα τα κράτη μέλη.

Βρυξέλλες, ...

Για την Επιτροπή

...

Μέλος της Επιτροπής

(1) EE L 142 της 14.5.1998, σ. 1.

(2) ΕΕ C 89 της 28.3.2000, σ. 6.

(3) ΕΕ C 68 της 6.3.1996, σ. 9.